text: Politiet: Villabrand kan være påsat
  09 juli 2017 kl. 19.45
  Politiets brandteknikere skal mandag forsøge, at klarlægge om om en villabrand søndag aften i Endrup mellem Esbjerg og Holsted var påsat.
  Søndag aften klokken 20.44 fik Syd- og Sønderjyllands Politi anmeldelse om en brand i stuehuset på en villa på Vibækvej i Endrup.
  - Vi frygtede først, at der var en person i ejendommen, men det var der heldigvis ikke, oplyser vagtchef hos Syd- og Sønderjyllands Politi, Nikolaj Hølmkjær, til TV SYD.
  Nikolaj Hølmkjær, vagtchef, Syd- og Sønderjyllands Politi: "Noget kan tyde på, at branden er påsat. For umiddelbart ser det ud til, at der er gået ild i huset flere steder."
  - Noget kan tyde på, at branden er påsat. For umiddelbart ser det ud til, at der er gået ild i huset flere steder, forklarer vagtchefen.
  Politiets teknikere skal mandag, når brandstedet er kølet af, undersøge brandtomten for at få afdækket, om branden er påsat.
  - Det kan naturligvis blive afkræftet, når vores tekniker får det undersøgt nærmere. Men der er flere arnesteder, oplyser vagtchef  Nikolaj Hølmkjær.
  Mandag morgen var det endnu ikke lykkedes politiet at få kontakt til husets beboer, som kan være på ferie.
  